de Anne-Marie Blajan 11.5.2015

Lansarea proiectului-pilot a Centrului de Inovare în Securitate Cibernetică va fi lansat miercuri la Bucureşti, în cadrul Summit-ului Regional de Securitate Cibernetică, a anunţat ministrul Sorin Grindeanu, citat de Agerpres.

Studiul de fezabilitate pentru înfiinţarea centrului este finanţat de către SUA, care a oferit un grant de 800.000 de dolari anul trecut în acest sens. România a fost în competiţie cu alte ţări din regiune, pentru a găzdui această facilitate cu rol regional.

Centru de inovare va defini principalele domenii în care România trebuie să se pregătească pentru a evita ca infrastructura critică să fie supusă unor atacuri cibernetice.

Potrivit afirmaţiilor secretarului adjunct pentru Comerţ al SUA, Bruce Andrews, „România se află în prima linie a ameninţărilor cibernetice din regiune”. „În prima parte a anului 2014, (…) au fost emise 54.000 de alerte, faţă de 44.000 de alerte în întreg anul 2013”, a precizat oficialul american.